Sinuhe Egipćanin
Sinuhe Egipćanin () je historijski roman finskog pisca Mike Waltarija objavljen 1945. godine. Protagonist, koji je ime dobio po junaku staroegipatskog epa Priča o Sinuheu sa početka 2. milenijuma pne. je Sinuhe, kraljevski ljekar na dvoru faraona Ehnatona. Radnja, smještena u doba Osamnaeste dinastije prikazuje Sinuheove pustolovine tokom kojih će putovati drevnim Egiptom i Bliskim istokom te upoznati brojne historijske ličnosti i svjedočiti borbi za prevlast između Egipta i Hetitskog Carstva na čelu sa tiranskim kraljem Šupilulijumom I. 

Waltari, na čiji je opus duboko uticala njegova kršćanska vjera, bio je dugo vremena fasciniran Ehnatonom i njegovim nastojanjem da egipatsku mnogobožačku religiju zamijeni kultom boga Atona, koji se često navodi kao jedna od prvih monoteističkih religija u historiji. Waltari je Ehnatonu već bio posvetio jednu dramu izvedenu 1938. godine. Na roman je, međutim, veliki uticaj imao i Drugi svjetski rat, te je u mnogo čemu prožet autorovim pesimizmom i atmosferom apokaliptičkog sukoba među velesilama. Iako je u nekim detaljima koristio fikciju i odstupao od historijskih činjenica, Sinuhe je u najvećem dijelu bio autentičan, te je dobio brojne pohvale egiptologa.

Nekoliko godina nakon Finske je objavljen u nizu drugih država te je sa vremenom postao jedan od najprevođenijih romana finske književnosti. Godine 1954. je po njemu u Hollywoodu snimljen igrani film pod naslovom The Egyptian.

Romani 1945.
Historijski romani
Finska književnost
Authority control 2